Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1757

8. Rendszerező ismétlés 7 óra Szabályok Kommunikáció Ellenőrzés, értékelés, minősítés: Bemeneti mérés Év elején készség-képesség mérést végzünk a következő területeken: szövegértés szövegalkotás A mérés módja: Feladatlapok kitöltése A mérés célja: annak megállapítása, hogy mely területeken, milyen irányban szükséges a fejlesztés. A mérési eredmények értékelése: A mérési eredmények alapján egyéni és csoportos fejlesztési programok készülnek a fejlesztés időtartamára. A fejlesztés időtartama: az előkészítő év ideje A kontroll időpontja: az első félév vége /az eredmény ismeretében módosítjuk a fejlesztési programot / Kimeneti mérés: Az első félév és a tanév végén a méréseket újra elvégezzük a mért területek vonatkozásában a tanév elején végzett mérésekkel ekvivalens teszttel. A tanulók meglévő tudásának megismerése nélkülözhetetlen a tanulási folyamat tervezéséhez. Nemcsak a korábban tanult ismeretek meglévő szintje, hanem a tapasztalati tudás, a témával kapcsolatos személyes elképzelések és viszonyulások, magatartásmódok is felszínre kerülhetnek. A program alapelve a tanulók és képességeik megismerése különböző vizsgálati módszerek segítségével, aminek alapján képességszint szerinti csoportba sorolják a tanulókat és megkezdődik a fejlesztés, hogy a pedagógusok minden gyermekből kihozzák képességük maximumát, és az alulteljesítő tehetséges tanulók se vesszenek el. A mérés értékelése alapján a tehetségesek esetében tehetségfejlesztés, a többi tanulónál pedig képességfejlesztés történik. A felzárkóztatás, a fejlesztés sikeressége minden tanuló esetében a különleges bánásmód, és differenciált fejlesztés függvénye, ezért komplex egyéni fejlesztési program kidolgozása szükséges. Folyamatosan: x A diákok szóbeli és írásbeli teljesítményének értékelése és minősítése szóban és érdemjeggyel x Szóbeli felelet x Feladatlapok x Témazáró felmérők Módjai : x Közvetlen tanári megfigyelés szóbeli értékeléssel x Szóbeli és írásbeli gyakorlatok x Szövegalkotás értékelése x Szóbeli beszámolók, kiselőadások értékelése Ellenőrző feladatlap írása Célja: x Következtetés az eredményekből a tanítás és tanulás hatékonyságára x Annak számbavétele, hogy mely követelmények teljesítésében értek el a tanulók kiemelkedő, illetve mely területeken gyenge teljesítményt x A tanulók teljesítményének viszonyítása korábbi teljesítményeikhez Követelmények: Megérti és használja a gyakoribb mindennapi kifejezéseket és a nagyon alapvető fordulatokat, amelyeknek célja a mindennapi szükségletek konkrét kielégítése. Be tud mutatkozni és be tud mutatni másokat, meg tud válaszolni és fel tud tenni olyan kérdéseket, amelyek személyes jellegűek (pl. hogy hol lakik), amelyek olyan emberekre vonatkoznak, akiket ismer, vagy olyan dolgokra, amelyekkel rendelkezik. Képes nagyon egyszerű interakcióra, amennyiben a másik személy lassan és világosan beszél és segítőkész. Hallott szöveg értése A tanuló legyen képes  kéréseket és utasításokat követni;  ismert nyelvi eszközökkel megfogalmazott kérdéseket és közléseket megérteni;  ismert nyelvi eszközökkel megfogalmazott szövegből fontos információt kiszűrni;  jórészt ismert nyelvi eszközökkel megfogalmazott szöveg lényegét megérteni. Beszédkészség A tanuló legyen képes  ismert nyelvi eszközökkel megfogalmazott kérdésekre egyszerű struktúrákba rendezett válaszokat adni;  egyszerű mondatokban közléseket megfogalmazni, kérdéseket feltenni;  megértési problémák esetén segítséget kérni;  egyszerű párbeszédben részt venni. Olvasott szöveg értése A tanuló legyen képes  ismert nyelvi eszközökkel megfogalmazott szövegben fontos információt megtalálni;  jórészt ismert nyelvi eszközökkel megfogalmazott szöveg lényegét megérteni, azt felolvasni;  egyszerű, képpel illusztrált történetet követni. Íráskészség A tanuló legyen képes  ismert nyelvi eszközökkel megfogalmazott, néhány szavas mondatokat helyesen leírni;  egyszerű közléseket tanult minta alapján írásban megfogalmazni;  egyszerű, strukturált szöveget (pl. baráti üzenet, üdvözlet) létrehozni. Javasolt tankönyvek, taneszközök, tanári kézikönyvek: Rosa-Maria Dallapiazza – Eduard von Jan – Til Schönherr: Tangram 1A. Tankönyv és munkafüzet (Hueber) Hartmut Aufderstrasse – Jutta Müller – Thomas Storz: Delfin 1. Lektionen 1-10. Tankönyv és 2 audio-CD és munkafüzet (Hueber) Heiko Bock – Karl-Heinz Eisfeld – Hanni Holthaus – Uthild Schütze-Nöhmke: Themen aktuell 1. Tankönyv és munkafüzet (Hueber) Daniela Niebisch – Sylvette Penning-Hiemstra – Franz Specht – Monika Bovermann – Monika Reimann: Schritte international 1 tankönyv és munkafüzet (Hueber) Hermann Funk, Christina Kuhn, Silke Demme : Studio d A1 Kurs- und Übungsbuch (Maxim) Krausz Piroska – Paizerné Tóth Tímea – Somló Katalin : Schrittweise 1. Kezdőknek (Nemzeti) Krausz Piroska – Paizerné Tóth Tímea – Somló Katalin: Schritte 1. Alapfokú német feladatgyűjtemény kezdőknek (Nemzeti) Maros Judit – Szitnyainé Gottlieb Éva: Start! Neu Német I. Tankönyv (Nemzeti) Maros Judit – Szitnyainé Gottlieb Éva : Start! Neu Plus Gyakorlófeladatok és tesztek (Nemzeti) Maros Judit – Szitnyainé Gottlieb Éva: Start! Neu Német I. Munkafüzet (Nemzeti) Tóth Tímea – Lázár Györgyné – Andreas Kentsch : Kekse 1 Tankönyv és munkafüzet (Nemzeti) Ventzislava Dikova, Lyubov Mavrodieva, Krystyna Kudlinska-Stankulova: Deutsch ist IN 1. Lehrbuch (Klett) Ventzislava Dikova, Lyubov Mavrodieva, Krystyna Kudlinska-Stankulova: Deutsch ist IN 1. Arbeitsbuch (Klett) DRÁMA A tantárgy sajátosságai: A dráma tantárgy nem elméleti ismeretek tanítását helyezi a középpontba, hanem tevékenységközpontú. Ez természetesen nem az elméleti ismeretek figyelmen kívül hagyását jelenti. Gyakorlati tevékenységek során sajátítja el a tanuló a tananyagot. A tantárgy lehetőséget biztosít arra, hogy az általános műveltség területeihez tartozó tartalmakat szervesen integrálja. A dráma az új élethelyzetbe, iskolatípusba, közösségbe került tanulók beilleszkedését segíti a kommunikációs gátak, zavarok oldásával. A tantárgy feladata a kommunikációs képesség, művészeti készségek fejlesztése az iskolai és mindennapi élethelyzetekben; a szövegolvasás, szövegértés fejlesztése; tanulási technikák kialakítása. A kommunikációs kifejezőkészség állandó fejlesztését szem előtt tartva nem a hagyományos "feldolgozó" jellegű munkaformákat kell előnyben részesíteni, hanem a tanulók saját tapasztalatainak, az önkifejezés formáinak a felhasználásával az egyéni, kreatív gyakorlati tevékenységeket. Hozzá kell segíteni a tanulókat ahhoz, hogy a világról szerzett ismereteiket az életkornak megfelelő szinten kreatívan tudják alkalmazni a mindennapokban. Az adott élethelyzetekben felismerjék a kommunikációs szituációkat, és ezekben alkalmazni tudják a tanév során elsajátított és begyakorolt, adekvát szerepeket. A tantárgy kiemelt céljai és feladatai: x az egyéni képességek kibontakoztatásának segítése, x a kreativitás és szocializáltság egyidejű, dinamikus fejlesztése, önállóság, aktivitás, tolerancia, empátia kialakítása, x a művészi szövegek, előadások önálló értelmezése iránti igény kialakítása, és ezek kreatív átfogalmazása, x a kreativitás sokoldalú fejlesztése, x az előadói és befogadói képességek fejlesztése: az olvasottság, a szövegalkotó és műértelmezői képesség fejlesztése, x ritmusérzék, mozgáskultúra fejlesztése, x rugalmasság, nyitottság, alkalmazkodóképesség, kritikai reflexió, konfliktuskezelés, érdekérvényesítés, intuíció, emlékezőtehetség, megfigyelőképesség, problémaérzékenység fejlesztése, x empátia, tolerancia, én- elfogadás, kezdeményezĘ készség, esztétikai érzék kialakítása. Általános fejlesztési követelmények: x a tanuló törekedjen megfelelő önkifejezési módok elsajátítására és alkalmazására, x ismerje és elfogadja egyéni képességeit és annak határait, x a kreativitás és szocializáltság egyidejű, dinamikus fejlesztése, önállóság, aktivitás, tolerancia, empátia kialakítása, x értelmezzen, és fogalmazzon át önmaga számára rövidebb, egyszerűbb művészi szövegeket, x legyen igénye a feladatok, gyakorlatok kreatív, egyedi megvalósítására, x legyen képes önállóan (esetleg minimális tanári segítséggel) egyénileg és csoportosan előadást, rövid jelenetet tervezni, előadni, x kreatívan tudja alkalmazni az elsajátított ismereteit, készségeit ritmikai, mozgásos gyakorlatokban, x legyenek kritikai észrevételei, és ezeket a szituációnak megfelelő módon kommunikálja, x képes legyen hallott, tanult, látott szövegek, mozgások reprodukciójára, x törekedjen a kommunikációs helyzetnek megfelelő stílus használatára, x a tanuló sajátítsa el a személyiségének megfelelő árnyalt önkifejezés technikáit a különböző kommunikációs szinteken, x gyakorolja az önálló szövegalkotást, szóbeli szövegmű létrehozását. Belépő tevékenységformák Kulturált nyelvi magatartás: x eligazodás az alapvető kisközösségi beszédhelyzetekben, x gyakorlatok a vitakultúra fejlesztésére, saját álláspont kialakítása, x együttműködés a beszédpartnerekkel, a másik ember közlésének egyre pontosabb felfogása a mindennapi élethelyzetekben, x képesség önellenőrzésre a kommunikációs magatartásban, x az írott és íratlan szabályok megfelelő alkalmazása adott szituációkban. Ítélőképesség, erkölcsi, esztétikai érzékenység: x kritikai reflexiók kialakítása, megfelelő megfogalmazása, x erkölcsi normák betartása, betartatása, x erkölcsi és esztétikai igényesség kialakítása, x a művészi és hétköznapi kifejezési módok sokszínűségének ismerete. Szövegértés, szövegalkotás: x az életkornak megfelelő szintű értő olvasás és szóbeli szövegmű alkotása, x a művészi szövegek, színpadi művek, filmek, képzőművészeti alkotások mögöttes jelentéseinek tudatos keresése, x kreatív szövegalkotás. Tanulási képesség: x az ismeretek bővítése önálló kutatómunkával, x a többféle forrásból gyűjtött anyag válogatása, feldolgozása, felhasználása írásban, szóban, elektronikus eszközökkel, képzőművészeti technikákkal, előadói módszerekkel. A drámai, színpadi kifejezésformák sajátosságai: x tájékozódás a drámatörténetben, a színpadi műfajokban, x a dráma nagyobb korszakaira vonatkozó ismeretek önálló összefoglalása. Évi óraszám: 111 óra Heti óraszám: 3 óra Témakör Téma Tartalom Tevékenység Tudás- és képességterület Fejlesztendő kulcskompetencia Kapcsolódó műveltségi terület

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes